《杂兴》
宋代·方一夔

南枝憔悴北枝荣，转眼浮华迹已陈。昨梦已空巫峡雨，昔游曾记武陵春。

浮生一日复一日，世事后人哀后人。两鬓欲霜行脚倦，悠悠无计谢风尘。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。